Oder

Oder - Odra - Wódra

Die Oder in Szczecin.

Die Oder in Szczecin.

Die stroomgebied van die Oder.

Oorsprong | Naby Kozlov aan die suid-oostelike voet van die bergpiek Fidlův kopec in die Oderberge.
Monding | Szczecin-strandmeer, Oossee
Stroomgebied | Tsjeggië, Pole, Duitsland
Lengte | 854 km (531 myl)
Oorspronghoogte | 634 m (2 081 voet)
Mondinghoogte | 0 m
Gemiddelde afloop | 574 m³/s (20 271 ft³/s)
Stroomgebiedopp. | 118 861 km² (45 892 myl²)

Kaart van die Oder-bekken in Europa.

Die Oder (Nieu-Latyns Viadrus; Pools, Tsjeggies en Neder-Sorbies Odra, Opper-Sorbies Wódra) is 'n Middel-Europese rivier wat in Tsjeggië ontspring, deur Pole vloei en sedert 1945 as gevolg van die Tweede Wêreldoorlog die grens tussen dié land en Duitsland vorm. Dit mond deur die Szczecin-strandmeer en rondom die eilande Usedom en Wolin in die Oossee uit. Die rivier het 'n lengte van 854 kilometer (898 kilometer tot by Świnoujście, vroeër Swinemünde).

Die belangrikste syriviere sluit in die Lausitzer Neiße en die Warthe. Saam met die laasgenoemde syrivier het die rivierstelsel 'n totale lengte van 1 045 kilometer. Die gemiddelde afloop van 574 m³/s maak van die Oder die vyfde grootste rivier in Duitsland ná die Ryn, Donau, Inn en Elbe. Die Oder se stroomgebied word in die weste en suidweste deur die Elbe, in die ooste deur die Wisła (Weichsel) en in die suide deur die Donau begrens.

Die rivier speel 'n belangrike ekonomiese rol as natuurlike waterweg wat die Duitse deelstaat Brandenburg met die Oossee verbind.[1]

## Verwysings

[wysig | wysig bron]

1. ↑ Ernst Dahlke en Jürgen Geitner: Brandenburg. München: Südwest/Cormoran 1999, bl. 65

Normdata

Internasionaal|

* VIAF
* FAST
* WorldCat

Nasionaal|

* Duitsland
* Verenigde State
* Tsjeggië
* Israel